CELEX: 32019D2167
Language: hr
Date: 2019-12-17 00:00:00
Title: Provedbena odluka Komisije (EU) 2019/2167 оd 17. prosinca 2019. o odobravanju strateškog plana mreže za mrežne funkcije upravljanja zračnim prometom jedinstvenog europskog neba za razdoblje 2020.–2029.

18.12.2019   
               
               
                  HR
               
               
                  Službeni list Europske unije
               
               
                  L 328/89
               
            
         PROVEDBENA ODLUKA KOMISIJE (EU) 2019/2167
         оd 17. prosinca 2019.
         o odobravanju strateškog plana mreže za mrežne funkcije upravljanja zračnim prometom jedinstvenog europskog neba za razdoblje 2020.–2029.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 551/2004 Europskog parlamenta i Vijeća od 10. ožujka 2004. o organizaciji i korištenju zračnog prostora u jedinstvenom europskom nebu (Uredba o zračnom prostoru) (1), a osobito njezin članak 6. stavak 4.,
         budući da:
         
                     (1)
                  
                  
                     Uredbom Komisije (EU) br. 677/2011 (2) i Provedbenom uredbom Komisije (EU) 2019/123 (3) propisuje se da je upravitelj mreže imenovan u skladu s tim uredbama dužan izraditi i ažurirati strateški plan mreže.
                  
               
                     (2)
                  
                  
                     Uredbom (EU) br. 677/2011 i Provedbenom uredbom (EU) 2019/123 zahtijeva se da Komisija donese strateški plan mreže nakon što ga Upravni odbor mreže potvrdi.
                  
               
                     (3)
                  
                  
                     Upravni odbor mreže potvrdio je 27. lipnja 2019. strateški plan mreže za razdoblje od 2020. do 2029. To je razdoblje usklađeno s relevantnim referentnim razdobljima i obuhvaća razdoblje imenovanja upravitelja mreže.
                  
               
                     (4)
                  
                  
                     Strateški plan mreže trebalo bi odobriti.
                  
               
                     (5)
                  
                  
                     Ova bi Odluka trebala stupiti na snagu hitno, prije početka razdoblja obuhvaćenog strateškim planom mreže.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Odbora za jedinstveno nebo osnovanog u skladu s člankom 5. Uredbe (EZ) br. 549/2004 Europskog parlamenta i Vijeća (4),
                  
               DONIJELA JE OVU ODLUKU:
         
            Članak 1.
            Odobrava se strateški plan mreže za razdoblje 2020.–2029. potvrđen na 25. sastanku Upravnog odbora mreže 27. lipnja 2019. (5).
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 17. prosinca 2019.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 96, 31.3.2004., str. 20.
         
            (2)  Uredba Komisije (EU) br. 677/2011 od 7. srpnja 2011. o utvrđivanju detaljnih pravila za provedbu mrežnih funkcija za upravljanje zračnim prometom (ATM) i izmjeni Uredbe (EU) br. 691/2010 (SL L 185, 15.7.2011., str. 1.).
         
            (3)  Provedbena uredba Komisije (EU) 2019/123 оd 24. siječnja 2019. o utvrđivanju detaljnih pravila za provedbu mrežnih funkcija za upravljanje zračnim prometom (ATM) i stavljanju izvan snage Uredbe Komisije (EU) br. 677/2011 (SL L 28, 31.1.2019., str. 1.).
         
            (4)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 96, 31.3.2004., str. 1.).
         
            (5)  Strateški plan mreže za mrežne funkcije upravljanja zračnim prometom jedinstvenog europskog neba za razdoblje 2020.–2029., objavljen kao dokument NMB/19/25/7 na internetskim stranicama upravitelja mreže: https://www.eurocontrol.int/network-manager#key-documents